
Ministru kabineta rīkojums Nr. 397
Rīgā 2025. gada 8. jūlijā (prot. Nr. 27 3. §)
Grozījumi Ministru kabineta 2023. gada 8. novembra rīkojumā Nr. 740 "Par atļauju Aizsardzības ministrijai uzņemties valsts budžeta ilgtermiņa saistības, lai veiktu iemaksas Eiropas Aizsardzības fonda projekta "Eiropas nākotnes augstas mobilitātes augmentēto bruņoto platformu sistēmu attīstīšanas 2. fāze" ietvaros 2023., 2024., 2025. un 2026. gadā"
· Izdarīt Ministru kabineta 2023. gada 8. novembra rīkojumā Nr. 740 "Par atļauju Aizsardzības ministrijai uzņemties valsts budžeta ilgtermiņa saistības, lai veiktu iemaksas Eiropas Aizsardzības fonda projekta "Eiropas nākotnes augstas mobilitātes augmentēto bruņoto platformu sistēmu attīstīšanas 2. fāze" ietvaros 2023., 2024., 2025. un 2026. gadā" (Latvijas Vēstnesis, 2023, 218. nr.) šādus grozījumus:
· 1. Izteikt rīkojuma nosaukumu šādā redakcijā:
· "Par atļauju Aizsardzības ministrijai uzņemties valsts budžeta ilgtermiņa saistības, lai veiktu iemaksas Eiropas Aizsardzības fonda projekta "Eiropas nākotnes augstas mobilitātes augmentēto bruņoto platformu sistēmu attīstīšanas 2. fāze" ietvaros 2023., 2025. un 2026. gadā".
· 2. Izteikt 1. punktu šādā redakcijā:
· "1. Lai veiktu iemaksas Eiropas Aizsardzības fonda projekta "Eiropas nākotnes augstas mobilitātes augmentēto bruņoto platformu sistēmu attīstīšanas 2. fāze" ietvaros, atļaut Aizsardzības ministrijai uzņemties budžeta ilgtermiņa saistības 2023. gadā ne vairāk kā 163 300 euro, 2025. gadā ne vairāk kā 399 362 euro un 2026. gadā ne vairāk kā 106 178 euro apmērā."
· 3. Izteikt 2. punktu šādā redakcijā:
· "2. Aizsardzības ministrijai šā rīkojuma 1. punktā minētās iemaksas segt no valsts budžeta programmas 30.00.00 "Valsts aizsardzības politikas realizācija"."

